CELEX: 32011R1134
Language: et
Date: 2011-11-09 00:00:00
Title: Komisjoni rakendusmäärus (EL) nr 1134/2011, 9. november 2011 , milles käsitletakse toimeaine etüültsinidooni heakskiidu pikendamata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning millega muudetakse komisjoni rakendusmäärust (EL) nr 540/2011 EMPs kohaldatav tekst

10.11.2011   
            
            
               ET
            
            
               Euroopa Liidu Teataja
            
            
               L 292/1
            
         KOMISJONI RAKENDUSMÄÄRUS (EL) nr 1134/2011,
   9. november 2011,
   milles käsitletakse toimeaine etüültsinidooni heakskiidu pikendamata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning millega muudetakse komisjoni rakendusmäärust (EL) nr 540/2011
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artiklit 20,
   ning arvestades järgmist:
   
               (1)
            
            
               Toimeaine etüültsinidoon lisati nõukogu 15. juuli 1991. aasta direktiivi 91/414/EMÜ (taimekaitsevahendite turulelaskmise kohta) (2) I lisasse ajavahemikuks, mis lõpeb 30. septembril 2012.
            
         
               (2)
            
            
               Tähtaega pikendati komisjoni 10. novembri 2010. aasta direktiiviga 2010/77/EL (millega muudeti nõukogu direktiivi 91/414/EMÜ seoses teatavate toimeainete I lisasse kuulumise lõppemise kuupäevadega) (3)31. detsembrini 2015, et taotlejad saaksid taotlused ette valmistada ning komisjon saaks korraldada hindamise ja taotluste kohta otsuse vastu võtta.
            
         
               (3)
            
            
               Määruse (EÜ) nr 1107/2009 artikli 78 lõike 3 kohaselt lisati kõnealune toimeaine komisjoni 25. mai 2011. aasta rakendusmääruse (EL) nr 540/2011 (millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga) (4) lisa A osasse ning tuleb lugeda määruse (EÜ) nr 1107/2009 alusel heakskiidetuks.
            
         
               (4)
            
            
               Komisjonile ei esitatud aga komisjoni 7. detsembri 2010. aasta määruse (EL) nr 1141/2010 (millega sätestatakse menetlus teise toimeainete rühma nõukogu direktiivi 91/414/EMÜ I lisasse kuulumise pikendamiseks ja kehtestatakse kõnealuste ainete loetelu) (5) artikli 4 lõikes 1 ette nähtud tähtaja jooksul kõnealuse toimeaine kohta ühtegi taotlust ning taotluste esitamise tähtaeg on möödunud.
            
         
               (5)
            
            
               Seetõttu ei tohiks etüültsinidooni heakskiitu pikendada ning see tuleks rakendusmääruse (EL) nr 540/2011 lisa A osast välja jätta alates heakskiidu oletatava aegumise kuupäevast, kui seda poleks pikendatud direktiiviga 2010/77/EL.
            
         
               (6)
            
            
               Käesoleva määrusega ei piirata õigust esitada selle toimeaine kohta uut taotlust määruse (EÜ) nr 1107/2009 artikli 7 kohaselt.
            
         
               (7)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Heakskiidu pikendamata jätmine
   Toimeaine etüültsinidooni heakskiitu ei pikendata.
   Artikkel 2
   Ajapikendus
   Liikmesriikide antud ajapikendus etüültsinidooni sisaldavate taimekaitsevahendite müügile ja levitamisele kaotab kehtivuse hiljemalt 31. märtsil 2013 ning olemasolevate varude hävitamisele, ladustamisele ja kasutamisele hiljemalt 31. märtsil 2014.
   Artikkel 3
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa A osa muudetakse vastavalt käesoleva määruse lisale.
   Artikkel 4
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. november 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 309, 24.11.2009, lk 1.
   
      (2)  EÜT L 230, 19.8.1991, lk 1.
   
      (3)  ELT L 293, 11.11.2010, lk 48.
   
      (4)  ELT L 153, 11.6.2011, lk 1.
   
      (5)  ELT L 322, 8.12.2010, lk 10.
   
      LISA
      Rakendusmääruse (EL) nr 540/2011 lisa A osas asendatakse rida 33 järgmisega:
      
         
                     Number
                  
                  
                     Üldnimetus, tunnuskoodid
                  
                  
                     IUPACi nimetus
                  
                  
                     Puhtus (1)
                     
                  
                  
                     Heakskiitmise kuupäev
                  
                  
                     Heakskiitmise aegumine
                  
                  
                     Erisätted
                  
               
                     „33
                  
                  
                     Etüültsinidoon
                     CASi nr 142891-20-1
                     CIPACi nr 598
                  
                  
                     (Z)-etüül-2-kloro-3-[2-kloro-5-(tsükloheks-1-een-1,2-dikarboksimido)fenüül]akrülaat
                  
                  
                     940 g/kg
                  
                  
                     1. oktoober 2002
                  
                  
                     30. september 2012
                  
                  
                     Lubatakse kasutada ainult herbitsiidina.
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 19. aprillil 2002 toiduahela ja loomatervishoiu alalises komitees etüültsinidooni kohta koostatud läbivaatusaruande järeldusi, eelkõige selle I ja II lisa. Selle üldhinnangu järgi peavad liikmesriigid
                     
                                 —
                              
                              
                                 pöörama erilist tähelepanu põhjavee võimalikule saastumisele, kui toimeainet kasutatakse tundlike muldade (nt neutraalse või suure pH-ga muldade) ja/või kliimatingimustega piirkondades;
                              
                           
                                 —
                              
                              
                                 pöörama erilist tähelepanu veeorganismide kaitsmisele.
                              
                           Kasutusloa andmise tingimused peavad vajaduse korral sisaldama riski vähendamise meetmeid.”
                  
               
      
         (1)  Täiendavad andmed toimeainete identifitseerimiseks ja määratlemiseks on esitatud läbivaatusaruannetes.